open-index/open-wikipedia-markdown huggingface dataset:
Πανούτσος Νοταράς

Ο **Πανούτσος Νοταράς** (31 Μαρτίου 1752 - 18 Ιανουαρίου 1849) ήταν Έλληνας πολιτικός. Η έναρξη του κοινοβουλευτικού βίου στην Ελλάδα, το 1843, συνδέθηκε με το όνομα του πρώτου προέδρου της Βουλής, του Πανούτσου Νοταρά. Μετά από την Επανάσταση της 3ης Σεπτεμβρίου, σχηματίστηκε νέα κυβέρνηση υπό τον Ανδρέα Μεταξά και προκηρύχθηκαν εκλογές για τον Οκτώβριο του 1843. Η νέα Εθνική Συνέλευση επιφορτίστηκε και με το καθήκον να καταρτίσει το πρώτο μετεπαναστατικό Σύνταγμα της χώρας. Στις 8 Νοεμβρίου 1843 ξεκίνησαν οι εργασίες της Εθνικής Συνέλευσης υπό την προεδρία του γηραιότερου μέλους του Σώματος, δηλαδή του Κορίνθιου αγωνιστή Πανούτσου Νοταρά, ηλικίας 91 ετών τότε. Στις 18 Νοεμβρίου, ο Νοταράς εξελέγη και οριστικά πρόεδρος του Σώματος με την συντριπτική πλειοψηφία των 216 ψήφων.

## Βιογραφικό
Πρόσωπο καθολικής αποδοχής, ο Πανούτσος Νοταράς είχε διακριθεί για τη μεγάλη του προσφορά στα κοινά. Γόνος μεγάλης οικογένειας με ρίζες στο Βυζάντιο, γεννήθηκε το 1740 ή το 1752 στα Τρίκαλα της Κορινθίας και έλαβε κλασική παιδεία. Πατέρας του ήταν ο Σπυρίδων Νοταράς.
[αριστερά|μικρογραφία|Αναπαράσταση του Νοταρά, 1830, [Άνταμ Φρίντελ]]
Ο Νοταράς ανέπτυξε έντονη δράση για την απελευθέρωση του έθνους και την ανάπτυξη των δημοκρατικών θεσμών. Πήρε μέρος στην εξέγερση του 1770 (τα λεγόμενα «ορλωφικά»). Μυήθηκε στη Φιλική Εταιρεία το 1818 και, παρά τις αρχικές επιφυλάξεις του, πήρε ενεργό μέρος στην Επανάσταση του 1821. Εξελέγη πληρεξούσιος στην Α' Εθνοσυνέλευση της Επιδαύρου και υπηρέτησε ως μέλος της 12μελούς Επιτροπής που ψήφισε, την 1η Ιανουαρίου 1822, το πρώτο Προσωρινό πολίτευμα της Ελλάδος, το οποίο χαρακτηριζόταν από φιλελεύθερες ιδέες. Αφού υπηρέτησε ως μινίστρος (υπουργός) της Οικονομίας, το 1822, μετείχε στη Β΄ Εθνοσυνέλευση του 1823. Διετέλεσε πρόεδρος της Γ΄ Εθνοσυνέλευσης το 1826, ενώ υπηρέτησε ως πρόεδρος και της Εθνικής Συνέλευσης της Πρόνοιας του Ναυπλίου, το 1832, η οποία επικύρωσε την εκλογή του Όθωνα ως βασιλιά της Ελλάδας. 

Η ανάδειξή του στην προεδρία της Εθνικής Συνέλευσης του 1843-1844 (που άρχισε στις 8 Νοεμβρίου 1843) αντανακλούσε το αυξημένο κύρος του και την ευρύτερη αποδοχή που απολάμβανε μετά από μία μακρά θητεία στα κοινά και ιδιαίτερα στις Εθνοσυνελεύσεις της Επανάστασης. Η Εθνική Συνέλευση κατάρτισε το πρώτο μετεπαναστατικό Σύνταγμα του 1844, το οποίο καθιέρωσε τη Συνταγματική μοναρχία. Στις 18 Μαρτίου 1844, αφού ολοκληρώθηκε η ψήφιση του Συντάγματος, κλήθηκε ο Όθων και ορκίσθηκε ότι θα το τηρεί. Ήταν τα πρώτα βήματα της χώρας στον κοινοβουλευτισμό και τη συνταγματική τάξη. 

Στις 18 Μαρτίου 1844, ο Νοταράς τιμήθηκε για τις υπηρεσίες του προς την πατρίδα με τον Μεγαλόσταυρο. Ο θάνατός του διαψεύστηκε στη Βουλή αρχικά και αποδόθηκε ως απλή λιποθυμία, αλλά επιβεβαιώθηκε στη συνεδρίαση της 22ας Ιανουαρίου του 1849. Ο πολιτικός πέθανε ημέρα Τρίτη, στις 18 Ιανουαρίου 1849.

## Παραπομπές


## Πηγές
* 

## Εξωτερικοί σύνδεσμοι
* 

Πανουτσος
Κατηγορία:Αγωνιστές του 1821
Κατηγορία:Αιωνόβιοι
Κατηγορία:Έλληνες πληρεξούσιοι
Κατηγορία:Έλληνες υπουργοί Οικονομικών
Κατηγορία:Ορλωφικά
Μπραμ Στόκερ

Ο **Αβραάμ "Μπραμ" Στόκερ** (*Abraham "Bram" Stoker*, 8 Νοεμβρίου 1847-20 Απρίλιου 1912) ήταν Ιρλανδός συγγραφέας τρόμου.

## Βιογραφία
Ο Στόκερ γεννήθηκε στις 8 Νοεμβρίου του 1847 στο Κλοντάρφ της Ιρλανδίας. Γονείς του ήταν ο Αβραάμ Στόκερ (1799-1876) και η Σάρλοτ Ματίλντα Μπλέικ Θόρνλεϋ (1818-1901), οι οποίοι παντρεύτηκαν το 1844.

Το 1878 έγραφε κριτικές θεάτρων στην εφημερίδα *The Dublin Mail*, που ο ιδιοκτήτης της ήταν ο συγγραφέας τρόμου Τζόζεφ Σέρινταν Λε Φάνιου.

Το 1878 παντρεύτηκε την Φλόρενς Μπάλκομπ, που ήταν πρώην σύζυγος του Όσκαρ Ουάιλντ. Το ζευγάρι μετακόμισε στο Λονδίνο, όπου ο Στόκερ έγινε για 27 χρόνια διευθυντής επιχειρήσεων του Θεάτρου Λυσόμ, ιδιοκτησία του Άγγλου ηθοποιού και φίλου του Στόκερ, Χένρι Ίρβινγκ. Ο Στόκερ απέκτησε ένα παιδί, τον Ίρβινγκ Νοέλ Στόκερ, που γεννήθηκε στις 31 Δεκεμβρίου το 1879.

Ο Στόκερ απεβίωσε στις 20 Απριλίου του 1912 στο Λονδίνο της Αγγλίας.

## Εργογραφία
Ο Μπραμ Στόκερ είναι πιο γνωστός για τη συγγραφή του διάσημου μυθιστορήματος τρόμου *[[Δράκουλας (βιβλίο)|Δράκουλας]]*. Ο Στόκερ, για να γράψει το *Δράκουλας*, εμπνεύστηκε από έργα των Έμιλι Γκέραρντ (*Transylvania Superstitions*), Τζον Γουίλιαμ Πολιντόρι (*[[Ο Βρυκόλακας (Πολιντόρι)|Ο Βρυκόλακας]]*) και Τζόζεφ Σέρινταν Λε Φάνιου (*[[Καρμίλα]]*). Άλλα του έργα είναι:

### Μυθιστορήματα και νουβέλες
**[[Το Πέρασμα του Φιδιού]]* (1890)
**[[Δράκουλας (βιβλίο)|Δράκουλας]]* (1897)
**[[Μις Μπέτυ]]* (1898)
**Το Μυστήριο της Θάλασσας* (1902)
**[[Το Κόσμημα των Εφτά Αστεριών]]* (1903) 
**Ο Άνθρωπος*, επίσης γνωστό ως *Οι Πύλες της Ζωής* (1905)
**Λαίδη Άθλαϋν (1908) 
**Η κυρία του σαβάνου* (1909)
**Το λημέρι του Λευκού Σκουληκιού* (1911)

===Συλλογές σύντομων ιστοριών===
**Κάτω απ' το Ηλιοβασίλεμα*, (1881)
**Ο Καλεσμένος του Δράκουλα* (1897, δημοσίευση το 1937 από την Φλόρενς Μπάλκολμ-Στόκερ)

===Άλλες ιστορίες όχι σε συλλογές===
**Νυφικός των Νεκρών* (διαφορετικό τέλος του [[Το Κόσμημα των Εφτά Αστεριών]])
**Θαμμένοι Θησαυροί*
**Η Αλυσίδα του Πεπρωμένου*
**Η Θανατική Μοίρα της Διπλής Γέννας*
**Στην Κοιλάδα της Σκιάς*
**Το Σπίτι του Δικαστή''

## Παραπομπές


## Εξωτερικοί σύνδεσμοι

*
*
*
*


Κατηγορία:Ιρλανδοί μυθιστοριογράφοι
Φιόρδ

thumb|225px|Το φιόρδ Γκαϊράνγκερφιορδ στη Νορβηγία
Τα **φιόρδ** είναι μακρόστενοι θαλάσσιοι όρμοι με απότομες πλάγιες ακτές, που μοιάζουν με πλημμυρισμένα φαράγγια ποταμών και δημιουργήθηκαν πριν χιλιάδες χρόνια κατά το λιώσιμο των πάγων, μετά την τελευταία εποχή των παγετώνων, όταν το νερό της θάλασσας πλημμύρισε τις κοιλάδες που είχαν δημιουργήσει οι παγετώνες. Βρίσκονται κυρίως στις δυτικές ακτές της Νορβηγίας, αλλά και στις ακτές της Χιλής. Φιόρδ υπάρχουν επίσης στην Αλάσκα, την Ανταρκτική, τον Καναδά, τη Γροιλανδία, τις Νήσους Φερόες, την Ισλανδία, την Καμτσάτκα, τη Νέα Ζηλανδία, τη Σκωτία και αλλού. Η παγετωνική διάβρωση έχει δημιουργήσει πολύπλοκους δαντελωτούς όρμους με μεγάλη εισχώρηση στην ξηρά. Το μήκος μερικών φιορδ ξεπερνά τα 200 χιλιόμετρα και το βάθος τους τα χίλια μέτρα.

## Εξωτερικοί σύνδεσμοι
* 
* 


Φιορδ
Άρβιντας Ματσιγιάουσκας (καλαθοσφαιριστής)

Ο **Άρβιντας Ματσιγιάουσκας** (*Arvydas Macijauskas*, 19 Ιανουαρίου 1980) είναι Λιθουανός πρώην επαγγελματίας διεθνής καλαθοσφαιριστής. Διαθέτοντας ύψος 1,93 μέτρα, αγωνιζόταν στη θέση του σούτινγκ γκαρντ. Γεννήθηκε στην πόλη Κλάιπεντα.

## Εθνική Λιθουανίας
Στη διάρκεια του Ευρωμπάσκετ 2003, όταν η Λιθουανία κατέκτησε το χρυσό μετάλλιο, ο Ματσιγιάουσκας ήταν ο πρώτος σκόρερ της ομάδας του.

## Ολυμπιακός

Στις 20 Ιουλίου 2006 υπέγραψε τετραετές συμβόλαιο με τον Ολυμπιακό, όμως στις 16 Σεπτεμβρίου 2006 τραυματίστηκε στον αχίλλειο τένοντα κατά τη διάρκεια φιλικού αγώνα προετοιμασίας. Έτσι, δεν αγωνίσθηκε ούτε δευτερόλεπτο με τη φανέλα της νέας του ομάδας για έξι μήνες. Επέστρεψε στους αγωνιστικούς χώρους στις 3 Απριλίου 2007, στον εκτός έδρας αγώνα του Ολυμπιακού εναντίον της ισπανικής Τάου Θεράμικα για τα play-offs της Ευρωλίγκα. Αγωνίστηκε για 14 λεπτά, πετυχαίνοντας 2 πόντους από ισάριθμες ελεύθερες βολές. Προηγουμένως είχε αγωνιστεί σε ένα φιλικό παιχνίδι εναντίον του Αιγάλεω, την 1η Απριλίου 2007. Η ομάδα και ο παίκτης οδηγήθηκαν στα δικαστήρια καθώς υπήρχε έντονη διαφορά στο οικονομικό ζήτημα, αναφορικά με το ποσό που ο Ματσιγιάουσκας όφειλε να πάρει από τον Ολυμπιακό ως αποζημίωση για την πρόωρη λύση του συμβολαίου του. Τη δικαστική διαμάχη κέρδισε η ελληνική ομάδα, που κατέβαλε μέρος των χρημάτων που ο παίκτης θα έπαιρνε κανονικά για όλα τα χρόνια του συμβολαίου του, αν φυσικά αγωνιζόταν χωρίς τόσο μεγάλα διαστήματα διακοπών. Ο Ματσιγιάουσκας, αντίθετα, απαιτούσε να του καταβληθεί το σύνολο των απολαβών μέχρι τη λήξη του συμβολαίου, μολονότι δεν επρόκειτο να αγωνιστεί το υπόλοιπο διάστημα στον Ολυμπιακό. Έτσι τον Ιούνιο του 2010 ανακοίνωσε την αποχώρησή του από την ενεργό δράση.

## Προπονητική καριέρα
Στις 19 Ιουνίου 2010 έγινε βοηθός προπονητή στην Perlas Vilnius, όμως τον Αύγουστο ανακοινώθηκε ότι έφυγε από την ομάδα για προσωπικούς λόγους.

## Προσωπική ζωή
Στις 24 Ιουλίου 2010 παντρεύτηκε τη Βικτόρια Μπάντερ στο ναό του Αγίου Ιωάννη στο Βίλνιους.

## Παραπομπές


## Εξωτερικές Συνδέσεις
*  Προφίλ στην επίσημη σελίδα του Μουντομπάσκετ 2006
*  O Άρβυντας Ματσιγιάουσκας στην επίσημη ιστοσελίδα της Euroleague
* Προφίλ στο Interbasket.net

Κατηγορία:Λιθουανοί καλαθοσφαιριστές
Κατηγορία:Καλαθοσφαιριστές Εθνικής Λιθουανίας
Κατηγορία:Καλαθοσφαιριστές Εθνικής Λιθουανίας U20
Κατηγορία:Καλαθοσφαιριστές Εθνικής Λιθουανίας U18
Κατηγορία:Καλαθοσφαιριστές Νεπτούνας Κλαϊπέντα
Κατηγορία:Καλαθοσφαιριστές Λιέτουβος Ρίτας
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Νιου Ορλίνς Πέλικανς
Κατηγορία:Καλαθοσφαιριστές ΟΣΦΠ
Κατηγορία:Σούτινγκ γκαρντ
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Παίκτες νικητές Ευρωμπάσκετ
Κατηγορία:Λιθουανοί καλαθοσφαιριστές στο NBA
Μποϊκοτάζ

Ο όρος **µποϊκοτάζ** ή **µποϋκοτάζ** είναι ένας διεθνής όρος (γαλλικά boycottage, αγγλικά boycott) που συνήθως αποδίδεται ως εμπορική απομόνωση, άρνηση εμπορικής σχέσης και αντίστοιχων οικονομικών επαφών.

Ο όρος αυτός προήλθε από το όνομα του Άγγλου γαιοκτήμονα Τσαρλς Μπόικοτ (*Charles Boycott*) στον οποίο αρνήθηκαν οι καλλιεργητές του κάθε υπηρεσία.

Στη ναυτιλία το μποϊκοτάζ εκδηλώνεται κυρίως ως "εργατικό μποϊκοτάρισμα" όπως για παράδειγμα η άρνηση λιμενεργατών να εκφορτώσουν πλοίο κάποιας χώρας κατά της οποίας έχει εκδηλωθεί εμπορική απαγόρευση.
* Κατά το Διεθνές Δίκαιο το μποϊκοτάζ χαρακτηρίζεται ως ειρηνικό μέτρο πίεσης.
* Το μποϊκοτάζ δεν θα πρέπει να συγχέεται με την κωλυσιπλοΐα, (το κοινώς εμπάργκο).
## Εξωτερικοί σύνδεσμοι


Κατηγορία:Διεθνές Δίκαιο
Κατηγορία:Διαδηλώσεις και διαμαρτυρίες
Κατηγορία:Ηθικός καταναλωτισμός
Κατηγορία:Συμπεριφορά καταναλωτή
Κατηγορία:Συλλογική τιμωρία
Γιάννης Βαϊνάς

Ο **Γιάννης Βαϊνάς** (1944) είναι Έλληνας πολιτικός.

## Βιογραφικά στοιχεία
Γεννήθηκε στο χωριό Ελαιόφυτο το 1944 και σπούδασε στο τμήμα Αγρονόμων - Τοπογράφων μηχανικών της Πολυτεχνικής Σχολής Θεσσαλονίκης.

Ήταν δήμαρχος Αγρινίου για οκτώ συνεχή έτη το διάστημα 1986 έως 1994. Στη συνέχεια εκλέχτηκε νομάρχης Αιτωλοακαρνανίας για μια θητεία και βουλευτής Αιτωλοακαρνανίας, εκλεγμένος με το ΠΑΣΟΚ, την περίοδο 2000 έως 2004.

Κατηγορία:Δήμαρχοι Αγρινίου
Κατηγορία:Νομάρχες Αιτωλοακαρνανίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες τοπογράφοι
Ουτρέχτη (επαρχία)

Η **Ουτρέχτη** () είναι η μικρότερη επαρχία της Ολλανδίας και βρίσκεται στο κέντρο της χώρας. Στα βόρειά της βρίσκεται η λίμνη Έε (*Eemmeer*), στα ανατολικά της η επαρχία Χέλντερλαντ, ο ποταμός Ρήνος στα νότιά της και στα βορειοδυτικά της η επαρχία της Βόρειας Ολλανδίας.

Πρωτεύουσα της επαρχίας είναι η Ουτρέχτη. Σημαντικές πόλεις εντός της επαρχίας είναι επίσης το Αμερσφόρτ και το Ζάιστ.

## Παραπομπές


Κατηγορία:Επαρχίες της Ολλανδίας
Λέων Δ΄ (αποσαφήνιση)

**Λέων Δ΄** είναι όνομα των:

* Λέων Δ΄, αυτοκράτορας του Βυζαντίου του 8ου αιώνα, αποκαλούμενος «*Χάζαρος*»
* Πάπας Λέων Δ΄ της Ρώμης, του 9ου αιώνα.
* Λέων Δ΄ της Αρμενίας, βασιλιάς της Αρμενίας, του 14ου αιώνα.
Κωνσταντίνος Ε΄ (αποσαφήνιση)

**Κωνσταντίνος Ε΄** είναι το όνομα των:

* Κωνσταντίνος Ε΄ Κοπρώνυμος  (718-775) αυτοκράτορας του Βυζαντίου
* Πατριάρχης Κωνσταντίνος Ε΄ (1833-1914), Πατριάρχης Κωνσταντινουπόλεως 1897 - 1901
* Κωνσταντίνος Ε΄ της Αρμενίας, βασιλιάς της Αρμενίας
Βέσσα Χίου

thumb|right|250px|Άποψη της Βέσσας Χίου.
[thumb|right|250px|Η πλατεία του χωριού έχει το όνομα του [Πατριάρχης Κωνσταντίνος Ε΄|Πατριάρχη Κωνσταντίνου Ε΄, τέκνου του χωριού.]]
Η **Βέσσα** ή **Βέσση** είναι ημιορεινό χωριό και Μαστιχοχώρι της Χίου.

## Γενικά στοιχεία
Η Βέσσα βρίσκεται 19 χιλιόμετρα νοτιοδυτικά της πόλης της Χίου (οδική απόσταση), σε μία κοιλάδα, από όπου μία πιθανή ετυμολογία του ονόματος του χωριού (από το ομηρικό ***βήσσα*** = κοιλάδα), και σε μεσοσταθμικό υψόμετρο 180 μέτρα. Η έκταση του ομώνυμου δημοτικού διαμερίσματος είναι 21 τετραγωνικά χιλιόμετρα.

Το 1346, κατακτήθηκε από τους Γενοβέζους, που ενδιαφέρονταν για τα μαστιχόδεντρά της.

Έχει παραδοσιακή αρχιτεκτονική με στενούς δρόμους. Είναι παλαιός, μεσαιωνικός οικισμός του 10ου αιώνα και χαρακτηριστικό χωριό-κάστρο («καστροχώρι»). Ενδιαφέρων είναι και ο Ναός του Αγίου Δημητρίου. Ο ενοριακός ναός ωστόσο τιμάται στο όνομα της Κοιμήσεως της Θεοτόκου και εορτάζει στις 15 Αυγούστου.

Η Βέσσα είναι η γενέτειρα του Κωνσταντίνου Βαλιάδη (Κωνσταντίνου Ε΄), Οικουμενικού Πατριάρχη μεταξύ των ετών 1897 και 1901, προτομή του οποίου ανεγέρθηκε το 2015 στο χωριό.

Αναφέρεται επίσημα για πρώτη φορά το 1918 να ορίζεται έδρα της ομώνυμης νεοϊδρυθείσας κοινότητας.

## Πληθυσμός
Η εξέλιξη του πληθυσμού της Βέσσας στις επίσημες απογραφές έχει ως εξής:

## Παραπομπές

## Εξωτερικοί σύνδεσμοι

* 

Βεσσα
Κατηγορία:Δήμος Χίου
Μότορσιπ

Το **μότορσιπ** (αγγλικά: motorship· σε συνντομογραφία: M/S) είναι ένα μηχανοκίνητο φορτηγό ή επιβατηγού πλοίο, το οποίο για την πρόωσή του χρησιμοποιεί μηχανές εσωτερικής καύσης (ΜΕΚ), οι οποίες είναι συνήθως ντίζελ. Ο όρος μότορσιπ δεν αφορά τύπο πλοίου, αλλά μόνο χαρακτηρισμό. Συνώνυμος είναι ο επίσης αγγλικός όρος **μότορ βέσελ** (αγγλικά: motor vessel· σε συντομογραφία M/V).

Στην ελληνική ναυτική γλώσσα με τον όρο «μότορσιπ» έχει καθιερωθεί να χαρακτηρίζονται μικρά συνήθως φορτηγά πλοία που διακινούν περιορισμένα φορτία μεταξύ των ελληνικών λιμένων. Παλαιότερα με τον ίδιο όρο χαρακτηρίζονταν και τα επιβατηγά πλοία της ακτοπλοΐας.

Κατηγορία:Φορτηγά πλοία
Βασιλικό Ινστιτούτο για τη Δημόσια Υγεία και το Περιβάλλον

Το **Ολλανδικό Βασιλικό Ινστιτούτο για τη Δημόσια Υγεία και το Περιβάλλον** (ολλανδικά: *Rijksinstituut voor Volksgezondheid en Milieu* ή *RIVM*) είναι ένα ολλανδικό ινστιτούτο που δραστηριοποιείται στο χώρο της Δημόσιας Υγείας, του περιβάλλοντος και της φύσης. Είναι αυτόνομο τμήμα του ολλανδικού υπουργείου Δημόσιας Υγείας, Ευ Ζην και Αθλητισμού.

## Εξωτερικοί σύνδεσμοι
* http://www.rivm.nl

Κατηγορία:Περιβαλλοντικές οργανώσεις
Κατηγορία:Πολιτισμός της Ολλανδίας
Δήμος Νικηφόρου Φωκά

Ο **Δήμος του Νικηφόρου Φωκά** ήταν δήμος του νομού Ρεθύμνου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ρεθύμνης. Βρισκόταν στα βόρεια και ανατολικά του Νομού Ρεθύμνου και είχε σαν έδρα τη Γωνιά. Ονομάστηκε από τον αυτοκράτορα του 10ου αιώνα, Νικηφόρο Φωκά, ο οποίος απελευθέρωσε την περιοχή το 961 μ.Χ. ιδρύοντας και το χωριό Καλονύκτης Ρεθύμνου. Το 2011, αριθμούσε πληθυσμό της τάξεως των  κατοίκων, ενώ η έκτασή του ήταν της τάξεως των 95,641 τ.χλμ..

Ο δήμος και από το 2010 δημοτική ενότητα (απογραφή 2011) περιλαμβάνει 14 δημοτικά διαμερίσματα:

: ** [[Δημοτικό διαμέρισμα Γωνιάς Ρεθύμνου|Δ.δ. Γωνιάς]] ** (534 κάτοικοι)
::* η Γωνιά
::* ο Άγιος Ανδρέας (στη θέση Αθάνατος βρίσκεται το δημαρχείο)
: ** [[Δημοτικό διαμέρισμα Αγίου Κωνσταντίνου Ρεθύμνου|Δ.δ. Αγίου Κωνσταντίνου]] ** (200 κάτοικοι)
::* ο Άγιος Κωνσταντίνος
::* ο Άγιος Γεώργιος με τον ιστορικό οικισμό Αρτός ως το 1647
: ** [[Δημοτικό διαμέρισμα Άνω Βαλσαμονέρου Ρεθύμνου|Δ.δ. Άνω Βαλσαμονέρου]] ** (107 κάτοικοι)
::* το Άνω Βαλσαμόνερο
::* το Μονοπάρι
: ** [[Δημοτικό διαμέρισμα Ατσιποπούλου Ρεθύμνου|Δ.δ. Ατσιποπούλου]] ** (4947 κάτοικοι)
::* το Ατσιπόπουλο
::* τα Αγνά
::* το Βιολί Χαράκι
::* το Πανόραμα
: ** [[Δημοτικό διαμέρισμα Γερανίου Ρεθύμνου|Δ.δ. Γερανίου]] ** (883 κάτοικοι)
::* το Γεράνι
::* ο Πετρές
: ** Δ.δ. Ζουριδίου ** -- το Ζουρίδιον (66 κάτοικοι) με τον ιστορικό οικισμό Χριστοχώρι ως το 1647
: ** Δ.δ. Καλονύκτου ** -- ο Καλονύκτης (ιστορική έδρα δήμου, 222 κάτοικοι)
: ** Δ.δ. Κάτω Βαλσαμονέρου ** -- το Κάτω Βαλσαμόνερο (193 κάτοικοι)
: ** [[Δημοτικό διαμέρισμα Μαλακίων Ρεθύμνου|Δ.δ. Μαλακίων]] ** (138 κάτοικοι)
::* το Άνω Μαλάκιον
::* το Κάτω Μαλάκιον
: ** [[Δημοτικό διαμέρισμα Μούντρου Ρεθύμνου|Δ.δ. Μούντρου]] ** (179 κάτοικοι)
::* ο Μούντρος 
::* το Βελονάδο
: ** [[Δημοτικό διαμέρισμα Πρινέ Ρεθύμνου|Δ.δ. Πρινέ]] ** (884 κάτοικοι)
::* ο Πρινές
::* οι Βεδέροι
: ** [[Δημοτικό διαμέρισμα Ρουστίκων Ρεθύμνου|Δ.δ. Ρουστίκων]] ** (203 κάτοικοι)
::* τα Ρούστικα με την ιστορική μονή Προφήτη Ηλία
::* ο Παλαίλιμνος
: ** Δ.δ. Σαϊτουρών ** -- οι Σαϊτούρες (105 κάτοικοι)
: ** Δ.δ. Φραντζεσκιανών Μετοχίων ** -- τα Φραντζεσκιανά Μετόχια (250 κάτοικοι)

## Δήμαρχοι
Από τη σύσταση του δήμου το 1999 ως την κατάργησή του, το 2010, δήμαρχος υπηρέτησε ο Αντώνιος Πατεράκης. Για τρίτη φορά εξελέγη το 2006 με ποσοστό 100%.

## Παραπομπές


## Εξωτερικοί σύνδεσμοι
*Στοιχεία για τον δήμο Νικηφόρου Φωκά από το Υπουργείο Εσωτερικών, Δημόσιας Διοίκησης και Αποκέντρωσης 

Κατηγορία:Δήμοι της περιφερειακής ενότητας Ρεθύμνης
Μπιλτχόβεν

Το **Μπιλτχόβεν** είναι δημοτικό διαμέρισμα του δήμου Ντε Μπιλτ στην επαρχία της Ουτρέχτης, στην Ολλανδία. Εδώ εδρεύει το Βασιλικό Ινστιτούτο για τη Δημόσια Υγεία και το Περιβάλλον (Ολλανδικά: *RIVM*).

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Ολλανδίας
Μεταξοχώρι Λασιθίου

Το **Μεταξοχώρι**, έως το 1955 γνωστό ως **Παρσάς**, είναι χωριό και έδρα ομώνυμης κοινότητας του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου. Είναι κτισμένο στις ανατολικές πλαγιές της Δίκτης, σε υψόμετρο 560 μέτρων και απέχει περίπου 30 χιλιόμετρα από την Ιεράπετρα.

## Ιστορικά στοιχεία
Το χωριό αναφέρεται στην απογραφή του Καστροφύλακα (Κ97) ως *Parissea* με 138 κατοίκους στην επαρχία Ρίζου ή Μπελβεντέρε. Ο Φραντσέσκο Μπαζιλικάτα το 1630 το αναφέρει ως *Parissea*, ενώ στην τουρκική απογραφή του 1671 αναφέρεται ως *Parsa*, με 13 χαράτσια. Στην αιγυπτιακή απογραφή του 1834 είχε 29 χριστιανών οικογένειες. Στην απογραφή του 1881 είχε 210 χριστιανούς κατοίκους και ανήκε στο δήμο Μουρνιών, της επαρχίας Βιάννου. Το 1920 ορίστηκε έδρα ομώνυμου δήμου στην επαρχεία Ιεράπετρας. 

Το 1928 εντάχθηκε στην κοινότητα Χριστού, αλλά μετά το 1951 έγινε εκ νέου έδρα ομώνυμης κοινότητας.

Ονομαζόταν παλαιότερα *Παρσάς*, μετονομάστηκε όμως σε Μεταξοχώρι το 1955 προς τιμήν του γεννημένου στο χωριό ιεράρχη Μελέτιου Μεταξάκη, ο οποίος διετέλεσε Αρχιεπίσκοπος Αθηνών και Πάσης Ελλάδος, Πατριάρχης Αλεξανδρείας και Οικουμενικός Πατριάρχης.

## Απογραφές πληθυσμού
Πορεία πληθυσμού σύμφωνα με τις απογραφές:

## Διοικητικά στοιχεία
Το Μεταξοχώρι αναφέρεται επίσημα, με την παλιά του ονομασία *Παρσάς,* το 1925 στο ΦΕΚ 27Α - 31/01/1925 να προσαρτάται στην κοινότητα Χριστού. Το 1947 με το ΦΕΚ 202Α - 20/09/1947 ορίστηκε έδρα της ομώνυμης νεοϊδρυθείσας κοινότητας και το 1955 με ΦΕΚ 287Α - 10/10/1955  μετονομάστηκε σε  Μεταξοχώρι. Σύμφωνα με το σχέδιο Καλλικράτης και την τροποποίηση του Κλεισθένης Ι  αποτελεί την κοινότητα Μεταξοχωρίου που υπάγεται στη δημοτική ενότητα Ιεράπετρας του δήμου Ιεράπετρας ενώ σύμφωνα με την απογραφή του 2011 απογράφησαν 12 κάτοικοι.

*Δείτε: *'Κοινότητα Μεταξοχωρίου**'

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Λιβυκό Πέλαγος

**Λιβυκό Πέλαγος** ή **Νότιο Κρητικό Πέλαγος** ονομάζεται το τμήμα της Μεσογείου θάλασσας που βρίσκεται μεταξύ των νότιων ακτών της Κρήτης και των ακτών της βόρειας Αφρικής. Αναφορές με το όνομα αυτό, βρίσκουμε από την αρχαιότητα σε συγγραφείς όπως ο Πολύβιος (3ος αι. π.Χ.), ο Στράβων (1ος αι. π.Χ.) και ο Πλούταρχος (1ος αι. μ.Χ.).

Στη θαλάσσια αυτή περιοχή και κοντά στην Κρήτη, βρίσκονται αρκετές ελληνικές νησίδες όπως η Γαύδος, η Γαυδοπούλα (ή Γαυδόπουλο ή Γκοτζόπουλο), το Κουφονήσι (αρχαία Λεύκη), η   Χρυσή, το Λουτρό Χανίων, το Μικρονήσι, τα Παξιμάδια κ.ά. και ασκείται αλιεία με χαμηλή όμως απόδοση. Επίσης υπάρχουν ορισμένες νησίδες κοντά στα ανατολικά παράλια της Λιβύης, όπως η Μπαρντά (Πλατέα), η Ουλμπά και η Γουατιά.

Το Λιβυκό Πέλαγος ονομάζεται και Νότιο Κρητικό Πέλαγος από την Υδρογραφική Υπηρεσία του Πολεμικού Ναυτικού, ενώ και οι δύο ονομασίες είναι αποδεκτές από το ΥΠΕΘΑ. Σύμφωνα με έγγραφο του Υπουργού Εθνικής Άμυνας η θαλάσσια περιοχή νότια της Κρήτης από το 1980 ονομάζεται Νότιο Κρητικό Πέλαγος και αυτός ο γεωγραφικός χαρακτηρισμός κατατέθηκε και στον ΟΗΕ το 2023, με τα Ελληνικά Τοπωνύμια . 

## Παραπομπές


## Εξωτερικοί σύνδεσμοι
*
Μπέτυ Μοσχονά

Η **Μπέτυ Μοσχονά** (Πάτρα 7 Μαρτίου 1927 - Αθήνα, 6 Δεκεμβρίου 2006) ήταν Ελληνίδα ηθοποιός.

## Βιογραφία
Πρωτοεμφανίστηκε το 1952 με τον θίασο Μίμη Κοκκίνη και καθιερώθηκε σε επιθεωρήσεις, σε διάφορους κωμικούς ρόλους (Βλάχος, Κρητικός, Νευρικιά, Γριά, Μεθυσμένη). Συνεργάστηκε, ανάμεσα σε άλλους, με τις αδελφές Καλουτά, τον Ορέστη Μακρή, τη Σοφία Βέμπο, τη Ρένα Ντορ, τον Αλέκο Λειβαδίτη, τον Κούλη Στολίγκα και τον σύζυγό της Τάκη Μηλιάδη. Το 1966 και το 1967 έγινε θιασάρχης με τη Ρένα Βλαχοπούλου και τον Βασίλη Αυλωνίτη σε ρεπερτόριο πάντα εμπορικό στο χώρο της κωμωδίας. Την περίοδο 1968-1969 υπήρξε καλλιτεχνική διευθύντρια του θιάσου «Ασοι του γέλιου» στο θέατρο «Βέμπο».

Από το 1970 και μετά η Μοσχονά συνεργάστηκε με τους Λάμπρο Κωνσταντάρα, Κώστα Καρρά, Μαίρη Χρονοπούλου, Νίκο Ρίζο, Ρένα Βλαχοπούλου, Αλίκη Βουγιουκλάκη (στην «Εύθυμη χήρα»). Για αρκετά χρόνια παρέμεινε στο θίασο Κώστα Βουτσά. Το κύκνειο άσμα της στο θέατρο ήταν το 1998-1999, στην κωμωδία του Χαλ Σάλγουιν «Αναμείνατε στο ακουστικό σας» (στο θέατρο «Αποθήκη»).

Στον κινηματογράφο έπαιξε στην *Περιπτερού* και στην τηλεόραση, μεταξύ πολλών άλλων, στα *Επτά κακά της μοίρας μου*, με τον Γιώργο Κωνσταντίνου, στους *Αξιότιμους κυρίους* και στη *Μαντάμ Σουσού*.

Το 2000 τιμήθηκε με το θεατρικό βραβείο *Τα Παναθήναια* για την συνολική προσφορά της στο θέατρο.

## Φιλμογραφία
### Κινηματογράφος

### Τηλεόραση

### Θεατρικές παραστάσεις

## Πηγές
* *εφημερίδα "Ριζοσπάστης"*, φύλλο Παρασκευής 8 Δεκεμβρίου 2006 , σελ.21

## Παραπομπές


## Εξωτερικοί σύνδεσμοι
* Βιογραφικό της στο imdb
* Βιογραφικό της στο Helkin
* Βιογραφικό της στο hellenica

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Πεδίο χαμηλού βαρομετρικού

[thumb|right|Η τροπική ύφεση Άλεξ στον κεντρικό [Ατλαντικός ωκεανός|Ατλαντικό ωκεανό.]]
Το **πεδίο χαμηλού βαρομετρικού** (ή **χαμηλό βαρομετρικό**) ορίζεται ως μια περιοχή όπου επικρατούν χαμηλότερες τιμές ατμοσφαιρικής πίεσης από τις γειτονικές περιοχές. Λόγω του ορισμού του, ένα χαμηλό βαρομετρικό σε μία περιοχή της Γης μπορεί να έχει κέντρο με πίεση 1.010 hPa, ενώ ένα υψηλό βαρομετρικό σε κάποια μακρινή περιοχή μπορεί να έχει πίεση 1.015 hPa στο κέντρο του.

## Ονοματολογία

Ένα χαμηλό βαρομετρικό ονομάζεται επίσης **ύφεση** ή **κυκλώνας** ή, απλά, **χαμηλό**. Σε μετεωρολογικούς χάρτες επιφανείας, το κέντρο ενός χαμηλού μπορεί να εμφανίζεται στα ελληνικά ως Χ, στα αγγλικά ως L, στα γερμανικά ως Τ, κ.ο.κ.

## Άνεμοι γύρω από τα χαμηλά βαρομετρικά

Λόγω του ότι ένα χαμηλό βαρομετρικό έχει χαμηλότερη ατμοσφαιρική πίεση από τις γειτονικές περιοχές (βαροβαθμίδα), ο αέρας κινείται από την περιφέρεια προς το κέντρο του χαμηλού. Όμως, η διεύθυνση των ανέμων γύρω από ένα βαρομετρικό χαμηλό δεν είναι κάθετη προς τις ισοβαρείς καμπύλες. Ο άνεμος, αντίθετα, κινείται στο βόρειο ημισφαίριο αντίθετα με τους δείκτες του ρολογιού, σταδιακά προς το κέντρο του χαμηλού. Έτσι, στα ανατολικά του χαμηλού επικρατούν νότιοι άνεμοι, στα δυτικά του χαμηλού επικρατούν βόρειοι άνεμοι, στα νότιά του επικρατούν δυτικοί άνεμοι και, στα βόρειά του, επικρατούν ανατολικοί άνεμοι. Στο νότιο ημισφαίριο, η διεύθυνση των ανέμων είναι αντίθετη (δηλαδή ίδια με τους δείκτες του ρολογιού), αλλά πάντα σταδιακά προς το κέντρο του χαμηλού. Η αιτία για αυτή τη σκέδαση στη διεύθυνση του ανέμου είναι η Δύναμη Κοριόλις.

## Καιρός που σχετίζεται με τα χαμηλά βαρομετρικά

Στη συνείδηση της κοινής γνώμης, τα χαμηλά βαρομετρικά σχετίζονται εξ ορισμού με κακοκαιρία. Αυτό, όμως, δεν είναι πάντοτε αλήθεια, καθώς η κακοκαιρία είναι συνήθως το αποτέλεσμα πολλών παραγόντων όπως:

* η ύπαρξη του βαρομετρικού χαμηλού
* η ορογραφία
* η ύπαρξη αρκετής υγρασίας στην ατμόσφαιρα, έτσι ώστε να μπορούν να προκληθούν μετεωρολογικά φαινόμενα.

Είναι αλήθεια, πάντως, ότι αρκετές φορές κάποιες «ζώνες καιρού» εστιάζονται σε μετεωρολογικές οντότητες (ψυχρό μέτωπο, θερμό μέτωπο, συνεσφιγμένο μέτωπο) που απαντώνται σχεδόν αποκλειστικά στα χαμηλά βαρομετρικά.

## Δείτε επίσης
* Σιβηρικός αντικυκλώνας
* Ευρωπαϊκός αντικυκλώνας
* Τροπικός κυκλώνας
* Κακοκαιρία
* Ατμόσφαιρα
* Εμποδισμός (μετεωρολογία)
* Υψηλό βαρομετρικό
* Μετεωρολογικά φαινόμενα

## Πηγές
* «American Practical Navigator» H.O. No 9, U.S.Navy Hydrographic Office 1958.
* «Admiralty Manual of Navigation» Volume II, - Her Magesty's Stationery Office, London 1960.
* «Meteorology for Mariners Met» O. 593, - Her Magesty's Stationery Office, London 1967.
* «Ναυτική Μετεωρολογία» Χ. Περογιαννάκη, ταξίαρχου Π.Α. τ. Γενικού Διευθυντού ΕΜΥ, - Ίδρυμα Ευγενίδου 1974, Αθήνα.

Κατηγορία:Μετεωρολογία
Γελάνθη Καρδίτσας

Η **Γελάνθη** είναι οικισμός της δημοτικής ενότητας του  δήμου Μουζακίου, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα Καλλικράτης.

Βρίσκεται 23 χιλιόμετρα βορειοδυτικά της Καρδίτσας και 3 χιλιόμετρα ανατολικά του Μουζακίου. Στην τελευταία απογραφή ο πληθυσμός του χωριού ανέρχεται σε 542 κατοίκους, οι οποίοι ασχολούνται με τη γεωργία και την κτηνοτροφία.

## Ιστορικά στοιχεία 1810 - σήμερα
Η αρχαιότερη αναφορά του χωριού συναντάται στις 7 Ιανουαρίου 1810, όταν πέρασε από την περιοχή ο Άγγλος περιηγητής Ουίλιαμ Μάρτιν Ληκ, πηγαίνοντας προς την κοντινή Επισκοπή. Αυτός βρήκε τη Γελάνθη να έχει 30 σπίτια. Την ίδια εποχή, το 1810, ήταν τσιφλίκι του Βελή Πασά, γιου του Αλή Πασά.

Σύμφωνα με την παράδοση, το χωριό μετά τον Αλή και Βελή πέρασε στα χέρια κάποιου Λιακά. Στην πραγματικότητα όμως αγνοούνται οι κατέχοντες το χωριό από το 1822 ως την απελευθέρωση της Θεσσαλίας το 1881, εποχή κατά την οποία πέρασε στα χέρια του γαιοκτήμονα Χρηστάκη Νικ. Ζωγράφου. Η οικογένεια αυτή κατείχε το χωριό για 40 χρόνια, από το 1881 έως τις 8 Αυγούστου 1921, ημερομηνία κατά την οποία οι κάτοικοι αγόρασαν το χωριό τους για 4991 δραχμές και 70 λεπτά το κάθε μερίδιο, με υποχρέωση να το πληρώσουν με ετήσιες δόσεις, με τόκο σε κάθε δόση 6% από την Ελένη, χήρα του Σόλωνα Χρ. Ζωγράφου, και την ανήλικη τότε θυγατέρα της Δομνίκη.

Την ίδια εποχή μοιράσθηκε σε 75 1/8 ιδιωτικές «οικογενειακές» μερίδες και το 1985-86 έγινε ο πρώτος αναδασμός του. Η πληροφορία του Ληκ (30 σπίτια) μας οδηγεί στο συμπέρασμα ότι το σημερινό χωριό είναι κτισμένο σ' αυτή τη θέση πριν από το 1810 και ότι είχε μια συνοικία.

Σύμφωνα με την παράδοση, ο Αλή Πασάς θέλοντας να ανασυγκροτήσει την επικράτειά του και να δημιουργήσει κεφαλοxώρια, συγκεντρώνοντας τα μικρά διάσπαρτα χωριά σε ένα, κάλεσε και τους Γελανθιώτες να συσπειρωθούν στο Μαυρομμάτι, αλλά οι κάτοικοι δε δέχθηκαν την πρότασή του. Χαρακτηριστικό για την ιστορία είναι το ακόλουθο ποίημα:

Το γεγονός ότι δεν υπάρχει πληροφορία αν ο Αλή Πασάς οργίστηκε με την απάντηση των χωρικών, αλλά αντίθετα τους έδωσε και μία κεραμίδα νερό (ένα κανάλι από κεραμίδα με νερό) από την πηγή του Αγίου Γεωργίου του Μαυρομματίου, μας οδηγεί στο συμπέρασμα ότι κάποια ιδιαίτερη συμπάθεια έτρεφε ο ίδιος προς αυτούς ή η ερωμένη του, Βασιλική, η οποία τον επηρέαζε σε μεγάλο βαθμό, αφού όπως λένε, αυτή έκτισε την παλαιά εκκλησία του χωριού. Η παραχώρηση, όμως, ενός καναλιού νερού από τον Αλή στους Γελανθιώτες προκάλεσε διαμάχη στα χωριά Μαυρομμάτι και Γελάνθη, που κράτησε έως το 1930.

## Αναφορές


## Εξωτερικοί σύνδεσμοι
*Γελάνθη Καρδίτσας

 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Πεδίο υψηλού βαρομετρικού

thumb|right|300px|Καύσωνας στην Ευρώπη
Το **πεδίο υψηλού βαρομετρικού** (ή **υψηλό βαρομετρικό**) ορίζεται ως μια περιοχή όπου επικρατούν υψηλότερες τιμές ατμοσφαιρικής πίεσης από τις γειτονικές περιοχές. Λόγω του ορισμού του, ένα υψηλό βαρομετρικό σε μία περιοχή της γης μπορεί να έχει κέντρο 1015 hPa, ενώ ένα χαμηλό βαρομετρικό σε κάποια μακρινή περιοχή μπορεί να έχει πίεση 1010 hPa στο κέντρο του.

## Ονοματολογία

Ένα υψηλό βαρομετρικό ονομάζεται επίσης **αντικυκλώνας** ή, απλά, **υψηλό**. Σε μετεωρολογικούς χάρτες επιφανείας, το κέντρο ενός αντικυκλώνα μπορεί να εμφανίζεται στα ελληνικά ως *Υ*, στα αγγλικά και τα γερμανικά ως *Η*, κ.ο.κ.

## Άνεμοι γύρω από τα υψηλά βαρομετρικά

Λόγω του ότι ένα υψηλό βαρομετρικό έχει υψηλότερη ατμοσφαιρική πίεση από τις γειτονικές περιοχές (βαροβαθμίδα), ο αέρας κινείται από το κέντρο προς την περιφέρειά του. Όμως, η διεύθυνση των ανέμων γύρω από ένα βαρομετρικό υψηλό δεν είναι κάθετη προς τις ισοβαρείς καμπύλες. Ο άνεμος, αντίθετα, κινείται *στο βόρειο ημισφαίριο* παράλληλα με τους δείκτες του ρολογιού, σταδιακά προς την περιφέρεια του υψηλού. Έτσι, στα ανατολικά του υψηλού επικρατούν βόρειοι άνεμοι, στα δυτικά του επικρατούν νότιοι άνεμοι, στα νότιά του επικρατούν ανατολικοί άνεμοι και, στα βόρειά του, δυτικοί άνεμοι. Στο νότιο ημισφαίριο, η διεύθυνση των ανέμων είναι αντίθετη, αλλά πάντα σταδιακά προς την περιφέρεια του αντικυκλώνα. Η αιτία για αυτή τη σκέδαση στη διεύθυνση του ανέμου είναι η Δύναμη Κοριόλις.

## Καιρός που σχετίζεται με τα υψηλά βαρομετρικά

Στη συνείδηση της κοινής γνώμης, τα υψηλά βαρομετρικά σχετίζονται εξ ορισμού με καλοκαιρία. Αυτό, όμως, δεν είναι πάντοτε αλήθεια, καθώς υπάρχουν περιπτώσεις που η ύπαρξη ενός αντικυκλώνα μπορεί να σχετίζεται με:

* παρατεταμένη περίοδο με ομίχλες, όπως συνέβη τα τέλη Νοεμβρίου και στις αρχές Δεκεμβρίου 2006 στις περιοχές της Φλώρινας και του κάμπου της Καβάλας
* έντονη θερμοκρασιακή αναστροφή και κακή ποιότητα ατμοσφαιρικού αέρα, κυρίως σε αστικές ή/και βιομηχανοποιημένες περιοχές
* πολύ χαμηλές θερμοκρασίες τις νυκτερινές και πρώτες πρωινές ώρες σε περίπτωση ανέφελου ουρανού.
* συνθήκες καύσωνα

## Δείτε επίσης
*Σιβηρικός αντικυκλώνας
*Ευρωπαϊκός αντικυκλώνας
*Κακοκαιρία
*Ατμόσφαιρα
*Εμποδισμός (μετεωρολογία)
*Χαμηλό βαρομετρικό

## Πηγές
*"American Practical Navigator" H.O. No 9, U.S.Navy Hydrographic Office 1958.
*"Admiralty Manual of Navigation" Volume II, - Her Magesty's Stationery Office, London 1960.
*"Meteorology for Mariners Met O. 593, - Her Magesty's Stationery Office, London 1967.
*"Ναυτική Μετεωρολογία" Χ. Περογιαννάκη, ταξίαρχου Π.Α. τ. Γενικού Διευθυντπου ΕΜΥ, - Ίδρυμα Ευγενίδου 1974, Αθήνα.

Κατηγορία:Μετεωρολογία
Πολιτικά δικαστήρια

**Πολιτικά Δικαστήρια** ονομάζονται τα Δικαστήρια, τα οποία είναι αρμόδια να εκδικάζουν διαφορές Ιδιωτικού Δικαίου, διαφορές δηλαδή μεταξύ ιδιωτών. Ως επί το πλείστον οι διαφορές αυτές είναι Αστικού και Εμπορικού Δικαίου. Αντιδιαστέλλονται έτσι με τα ποινικά δικαστήρια και τα διοικητικά δικαστήρια. Στην Ελλάδα τα πολιτικά Δικαστήρια είναι:
* Το Ειρηνοδικείο
* Το Μονομελές και το Πολυμελές Πρωτοδικείο
* Το Εφετείο
* Ο Άρειος Πάγος

## Δείτε επίσης
* Ποινικά δικαστήρια
* Διοικητικά δικαστήρια

Κατηγορία:Δικονομικό Δίκαιο
Ψυχοακουστική

Η **ψυχοακουστική** (*Psychoacoustics*) αποτελεί τον κλάδο της ακουστικής και της ψυχοφυσικής, ο οποίος μελετά τον υποκειμενικό τρόπο με τον οποίο το ανθρώπινο σύστημα ακοής αντιλαμβάνεται τους διάφορους ήχους, συμπεριλαμβανόμενης της ομιλίας και της μουσικής (συνειδητοποίηση της ηχητικής πληροφορίας σε γνωστικό επίπεδο). Με την ψυχοακουστική εμπλέκονται και άλλες επιστήμες όπως η ψυχολογία, οι νευροεπιστήμες και η γλωσσολογία ως μέσο έρευνας της ανθρώπινης συμπεριφοράς.

## Ιστορία
Πρώτος ο Ernst Heinrich Weber (1795-1878) προσπάθησε να απαντήσει σε ερωτήματα σχετικά με την αντίληψη, διατυπώνοντας τον ομώνυμο νόμο: η ελάχιστη αντιληπτή μεταβολή στην ένταση του φυσικού ερεθίσματος είναι ανάλογη της αρχικής έντασής του. Υπάρχει δηλαδή μια σχέση της αρχικής έντασης με τη διαφορά (μεταβολή) η οποία είναι μια σταθερά (ΔΙ/Ι=k). Το πρώτο σχετικό βιβλίο γράφτηκε από τον Γκούσταβ Φέχνερ (1801-1887), το 1860. Ο Fechner διατύπωσε τη δική του θεωρία, σύμφωνα με την οποία όταν η ένταση του φυσικού ερεθίσματος αυξάνει, η ευαισθησία μας σε αυτό μειώνεται (S=klog(I)). Τη δεκαετία του 1950, ο Stanley Smith Stevens (1906-1973) επαναδιατύπωσε ακριβέστερα το νόμο του Fechner.

## Παραπομπές


## Δείτε επίσης
* Ηχορύπανση
* Περιβαλλοντική ακουστική

## Εξωτερικοί σύνδεσμοι
* NewMusicBox, Chris Plack: The Musical Ear .

Κατηγορία:Ακουστική
Φυσιολογική ακουστική

Η **φυσιολογική ακουστική (physiological acoustics)** αποτελεί κλάδο της ακουστικής και της ιατρικής που μελετά τη φυσιολογία (μηχανισμούς και λειτουργίες) της ανθρώπινης ακοής και ομιλίας.

Ειδικότερα, ασχολείται με το σύνολο των υποκειμενικών φυσικοακουστικών μετρήσεων, που εκτελούνται πειραματικά σε ανθρώπους με κανονική ακοή (αντίθετα από την παθολογική ακουστική, που ασχολείται με ασθενείς), με σκοπό να καθοριστούν τα διάφορα χαρακτηριστικά των ακουστικών αισθημάτων (ύψος, αίσθηση έντασης, διαφορικά κατώφλια) και τα διάφορα επακόλουθά τους (προσδιορισμός θέσης στο χώρο κ.ά.). 

Ασχολείται επίσης με τη μελέτη της φωνής, δίνοντας ιδιαίτερη βαρύτητα στα χαρακτηριστικά της ανθρώπινης φωνής από οργανική άποψη, δηλαδή στο στενότερα πειραματικό μέρος της φωνητικής (αποκαλούμενο και πειραματική φωνητική), και των σχετικών συσκευών και μεθόδων ανάλυσης και σύνθεσης.

Οι φυσιολογικοί ήχοι της ομιλίας παράγονται με τη ρύθμιση της ροής του εκπνεόμενου αέρα. Για την παραγωγή των περισσοτέρων από τους ήχους οι πνεύμονες παρέχουν ρεύμα αέρα, το οποίο περνά μέσω των φωνητικών χορδών (πτυχών), από τη σχισμή της γλωττίδας, προκαλώντας την ταλάντωσή τους, με αποτέλεσμα τη ρύθμιση της ροής του αέρα. Ο αέρας στη συνέχεια διέρχεται από κοιλότητες των φωνητικών οργάνων, πριν βγει από το σώμα, από το στόμα και σε μικρό βαθμό από τη μύτη. Οι ήχοι που παράγονται με αυτόν τον τρόπο είναι τα φωνήεντα (φωνήεις ήχος, φωνήεντες ήχοι), ενώ οι ήχοι που παράγονται στη στοματική κοιλότητα, χωρίς τη χρήση των φωνητικών χορδών, ονομάζονται άφωνοι ήχοι και αντιστοιχούν στα σύμφωνα.
 

Κατηγορία:Ακουστική
Κατηγορία:Φυσιολογία ανθρώπου
Βιοακουστική

thumb|right|180px|Ευρωπαϊκό ψαρόνι ενώ κελαϊδάει.
Η **βιοακουστική (bioacoustics)** αποτελεί ένα διεπιστημονικό κλάδο που συνδυάζει τη βιολογία με την ακουστική, με σκοπό τη μελέτη της παραγωγής ήχου, της διάδοσής του μέσω ελαστικών μέσων και στη λήψη του από τα ζώα. Η λειτουργία των μηχανισμών παραγωγής και λήψης των ήχων από τον άνθρωπο αποτελεί αντικείμενο ενός άλλου διεπιστημονικού κλάδου, της φυσιολογικής ακουστικής. Τα αποτελέσματα των σχετικών ερευνών μας παρέχουν στοιχεία αναφορικά με την εξέλιξη των μηχανισμών της ακοής, και δια μέσω αυτού, της γενικότερης εξέλιξης των ζώων που τους αξιοποιούν.

Η βιοακουστική ασχολείται επίσης με τις αντικειμενικές ηλεκτροφυσιολογικές μετρήσεις, οι οποίες εκτελούνται σε ζώα, με σκοπό τη μελέτη του οργάνου της ακοής και ιδιαίτερα των βιοηλεκτρικών δυναμικών. 

Οι παραγόμενοι από ζώα ήχοι που εμπίπτουν στο πεδίο μελέτης της βιοακουστικής περιλαμβάνουν ευρεία κλίμακα συχνοτήτων και μέσων, και δεν είναι πάντα ήχος με την αυστηρή έννοια του όρου, δηλαδή κύματα που διαδίδονται δια μέσου του αέρα και γίνονται αντιληπτά από το ανθρώπινο αυτί.

Στην υδροακουστική και στην αλιεία, ο όρος χρησιμοποιείται επίσης για τη μελέτη της επίδρασης του υποβρύχιου ήχου στα φυτά και στα ζώα, τυπικά για τον προσδιορισμό της θαλάσσιας βιομάζας με τεχνολογία sonar.

## Εξωτερικοί σύνδεσμοι
ITE - OCEAN BIOACOUSTICS

## Παραπομπές


Κατηγορία:Ακουστική
Κατηγορία:Ζωολογία
Scary Movie

Το ***Scary Movie*** είναι μια αμερικάνικη ταινία που διακωμωδεί διάφορες πρόσφατες αναγεννήσεις του θέματος slasher στον κινηματογράφο, όπως το *[[Scream]]* και *[[Ξέρω τι έκανες πέρσι το καλοκαίρι]]*. Ο σκηνοθέτης της ταινίας είναι ο Κίνεν Άιβορι Γουέιανς, και οι συγγραφείς της ταινίας είναι οι: Σον και Μάρλον Γουέιανς, Μπάντι Τζόνσον, Φιλ Μπόμαν, Τζέισον Φράιντμεργκ και Άαρον Σέλτζερ (κανονικά το σενάριο της ταινίας αποτελούταν από δύο σενάρια, των Φράιντμπεργκ-Σέλτζερ και Γουέιανς-Τζόνσον-Μπόμαν).

Εκτός από τα θέματα slasher, το Scary Movie παρωδεί άλλα άσχετα κινηματογραφικά θέματα, όπως *[[The Matrix]]*, *[[Συνήθεις ύποπτοι]]* κτλ. Ακολούθησαν εξίσου επιτυχημένες συνέχειες που παρωδούσαν άλλες διάφορες ταινίες τρόμου (Scary Movie 2, *[[Scary Movie 3]]*, *[[Scary Movie 4]]*, *[[Scary Movie 5]]*). Η ομάδα Ζάκερ-Άμπραχαμ-Ζάκερ ανέλαβε τη σκηνοθεσία και το σενάριο από το 3 και πέρα.

## Πλοκή
6 έφηβοι προσπαθούν να λύσουν το μυστήριο ενός ψυχοπαθούς δολοφόνου που παίρνει τηλέφωνο τα θύματά του πριν τα σκοτώσει και τους ρωτά πληροφορίες σχετικά με αγαπημένα τους θρίλερ. Φαίνεται πως ο δολοφόνος (που πρόσφατα στις 31 Οκτωβρίου επιτέθηκε και σκότωσε ένα από τα δημοφιλή κορίτσια του γυμνασίου) ξέρει το μυστικό των φίλων αυτών: πριν από ακριβώς ένα χρόνο πριν σκότωσαν κατά λάθος έναν περαστικό στο δρόμο και πέταξαν το πτώμα του σε ένα λιμάνι. Μια δημοσιογράφος βρίσκεται στα χνάρια του.

## Διανομή
*Άννα Φάρις - Σίντυ Κάμπελ
*Σέρι Ότερι - Γκέιλ Χάιλστορμ
*Ντέιβ Σέρινταν - Ντούφι Γκίλμορ
*Κερτ Φούλερ - Σερίφης

## Εξωτερικοί σύνδεσμοι
* Επίσημη ιστοσελίδα (αγγλ.)
* Scary Movie στο cine.gr

## Παραπομπές


Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2000
Κατηγορία:Ταινίες παραγωγής Miramax Films
Κατηγορία:Αγγλόφωνες ταινίες
Κατηγορία:Παρωδία (ταινίες)
Κατηγορία:Αμερικανικές κωμικές ταινίες τρόμου
Κατηγορία:Αμερικανικές εφηβικές κωμικές ταινίες
Διοικητικό Πρωτοδικείο

Το **Διοικητικό Πρωτοδικείο** είναι πρωτοβάθμιο τακτικό Διοικητικό Δικαστήριο που εκδικάζει διοικητικές διαφορές ουσίας. Διακρίνεται σε Μονομελές και Τριμελές. Συγκροτείται το Μονομελές από Πρόεδρο Πρωτοδικών Διοικητικών Δικαστηρίων ή Πρωτοδίκη Δ.Δ. ενώ το Τριμελές από έναν Πρόεδρο Πρωτοδικών Δ.Δ. και δύο Πρωτοδίκες Δ.Δ. Οι εφέσεις κατά των αποφάσεων του Μονομελούς  και  του Τριμελούς  Πρωτοδικείου εκδικάζονται από το Διοικητικό Εφετείο. Τα κύρια ένδικα βοηθήματα για την εισαγωγή μιας υπόθεσης ενώπιον του Διοικητικού Πρωτοδικείου είναι η προσφυγή (κατά μιας διοικητικής πράξης), η ανακοπή και η αγωγή (αποζημίωσης κατά του Δημοσίου ή κατά Νομικού Προσώπου Δημοσίου Δικαίου.

## Κατάλογος Διοικητικών Πρωτοδικείων
Στην Ελλάδα υπάρχουν 30 Διοικητικά Πρωτοδικεία και είναι κατανεμημένα ως εξής:

* Α΄ Υπαγόμενο στο Διοικητικό Εφετείο Αθηνών:
** Διοικητικό Πρωτοδικείο Αθηνών

* Β΄ Υπαγόμενα στο Διοικητικό Εφετείο Πειραιώς:
** Διοικητικό Πρωτοδικείο Πειραιώς
** Διοικητικό Πρωτοδικείο Χαλκίδας
** Διοικητικό Πρωτοδικείο Λαμίας
** Διοικητικό Πρωτοδικείο Λιβαδειάς
** Διοικητικό Πρωτοδικείο Σύρου
** Διοικητικό Πρωτοδικείο Ρόδου
** Διοικητικό Πρωτοδικείο Μυτιλήνης

* Γ΄ Υπαγόμενα στο Διοικητικό Εφετείο Θεσσαλονίκης:
** Διοικητικό Πρωτοδικείο Θεσσαλονίκης
** Διοικητικό Πρωτοδικείο Σερρών
** Διοικητικό Πρωτοδικείο Βέροιας
** Διοικητικό Πρωτοδικείο Κοζάνης

* Δ΄ Υπαγόμενα στο Διοικητικό Εφετείο Πατρών:
** Διοικητικό Πρωτοδικείο Πατρών
** Διοικητικό Πρωτοδικείο Πύργου
** Διοικητικό Πρωτοδικείο Μεσολογγίου
** Διοικητικό Πρωτοδικείο Αγρινίου

* Ε΄ Υπαγόμενα στο Διοικητικό Εφετείο Ιωαννίνων:
** Διοικητικό Πρωτοδικείο Ιωαννίνων
** Διοικητικό Πρωτοδικείο Κέρκυρας

* ΣΤ΄ Υπαγόμενα στο Διοικητικό Εφετείο Τριπόλεως:
** Διοικητικό Πρωτοδικείο Τριπόλεως
** Διοικητικό Πρωτοδικείο Καλαμάτας
** Διοικητικό Πρωτοδικείο Ναυπλίου
** Διοικητικό Πρωτοδικείο Κορίνθου
 
* Ζ΄ Υπαγόμενα στο Διοικητικό Εφετείο Λάρισας:
** Διοικητικό Πρωτοδικείο Λάρισας
** Διοικητικό Πρωτοδικείο Βόλου
** Διοικητικό Πρωτοδικείο Τρικάλων

* Η΄ Υπαγόμενα στο Διοικητικό Εφετείο Κομοτηνής:
** Διοικητικό Πρωτοδικείο Κομοτηνής
** Διοικητικό Πρωτοδικείο Καβάλας
** Διοικητικό Πρωτοδικείο Αλεξανδρούπολης

* Θ΄ Υπαγόμενα στο Διοικητικό Εφετείο Χανίων:
** Διοικητικό Πρωτοδικείο Χανίων
** Διοικητικό Πρωτοδικείο Ηρακλείου

Κατηγορία:Δικονομικό Δίκαιο
Κατηγορία:Δικαστικές αρχές
Κατηγορία:Διοικητικό Δίκαιο
Υδροακουστική

Η **υδροακουστική** ή **υποβρύχια ακουστική (underwater acoustics)** αποτελεί τον κλάδο της ακουστικής που ασχολείται με τη μελέτη της διάδοσης του ήχου μέσα σε υδάτινο περιβάλλον (θαλάσσιο, ποτάμιο και λιμναίο).

## Εφαρμογές
Οι εφαρμογές της υδροακουστικής είναι πολλές. Ενδεικτικά αναφέρονται οι ακόλουθες:

*Ηχοεντοπιστικά συστήματα **[[Sonar]]**.
*Υποβρύχιες επικοινωνίες.
*Υποβρύχια ναυτιλία/πλοήγηση.
*Σεισμικές έρευνες.
*Παρακολούθηση του καιρού και του κλίματος.
*Ωκεανογραφία - Ακουστική τομογραφία.
*Θαλάσσια βιολογία.
*Σωματιδιακή φυσική.
*Ανθυποβρυχιακός πόλεμος

## Σημείωση
Στο θαλάσσιο περιβάλλον η ταχύτητα διάδοσης του ήχου είναι μεγαλύτερη και ανάλογη της περιεκτικότητας σε αλάτι.

## Εξωτερικοί Δεσμοί
* Θεωρία και Πρακτική Εφαρμογή της Υδροακουστικής Τεχνολογίας στη Βιολογία http://www.mar.aegean.gr/greek/student%20notes/%CE%91%CE%BB%CE%B9%CE%B5%CF%85%CF%84%CE%B9%CE%BA%CE%AE%20%CE%92%CE%B9%CE%BF%CE%BB%CE%BF%CE%B3%CE%AF%CE%B1%20%CE%BA%CE%B1%CE%B9%20%CE%94%CE%B9%CE%B1%CF%87%CE%B5%CE%AF%CF%81%CE%B9%CF%83%CE%B7/FA/Fisheries%20%20Acoustics_1.pdf  http://www.mar.aegean.gr/greek/student%20notes/%CE%91%CE%BB%CE%B9%CE%B5%CF%85%CF%84%CE%B9%CE%BA%CE%AE%20%CE%92%CE%B9%CE%BF%CE%BB%CE%BF%CE%B3%CE%AF%CE%B1%20%CE%BA%CE%B1%CE%B9%20%CE%94%CE%B9%CE%B1%CF%87%CE%B5%CE%AF%CF%81%CE%B9%CF%83%CE%B7/FMSc/MSC4_Acoustics.pdf
* IACM- OCEAN SOUND PROPAGATION MODELING
* Ocean Acoustics Library
* Ultrasonics and Underwater Acoustics
* Monitoring the global ocean through underwater acoustics
* Underwater Acoustics Research
* ASA Underwater Acoustics Technical Committee
* An Ocean of Sound
* Underwater Acoustic Communications
* Acoustic Communications Group at the Woods Hole Oceanographic Institution
* Sound in the Sea
* SFSU Underwater Acoustics Research Group 
* Discovery of Sound in the Sea

### Βιβλιογραφία
Σάγος Γεώργιος, "Εισαγωγή στην υδροακουστική και στην τεχνολογία Sonar" http://service.eudoxus.gr/search/#a/bookPublisherId:48,id:86197673/0, Εκδόσεις Παπασωτηρίου, Αθήνα 2019, ISBN 978-960-491-133-2

Σάγος, Μαλαχίας, "Αρχές υδροακουστικής και συστημάτων Sonar" Εκδόσεις Παπασωτηρίου, Αθήνα 2003

Κατηγορία:Ακουστική
Νεώριο

Το **Νεώριο** (αρχαία ελληνική *νεώριον*), που παράγεται από το *νεωρός*, σημαίνει πολεμικός λιμένας, ναύσταθμος. Ο όρος αυτός διαστέλλεται από το Νεωλκείο που είναι το ναυπηγείο και από τον αρχαίο Νεώσοικο, που ήταν στεγασμένος χώρος ανέλκυσης, συντήρησης και φύλαξης των ανελκυσθέντων αρχαίων πλοίων. Εντός των Νεωρίων ως επι το πλείστον υπήρχαν και νεώλκεια και νεόσοικοι και ίσως εξ αυτού να δημιουργείται κάποια σύγχυση.

Φημισμένα νεώρια στην αρχαιότητα ήταν της Σάμου, της Κορίνθου της Κέρκυρας, των Συρακουσών και βεβαίως τα περίφημα της αρχαίας Αθήνας των οποίων η ακμή  συμπίπτει με την εποχή του Περικλή στη μεγάλη ακμή του Αθηναϊκού στόλου. Υπήρχε τότε, στον αρχαίο Πειραιά, το μέγιστο νεώριο της Ζέας (Πασαλιμάνι), το μικρότερο της Μουνιχίας (Τουρκολίμανο, Μικρολίμανο) και του Κανθάρου (ο ορμίσκος έναντι του σταθμου μετρό Πειραιώς) στους οποίους υπήρχαν νεώσοικοι για την φύλαξη 500 πλοίων.

Σήμερα το **Νεώριο** είναι το όνομα των ναυπηγείων που λειτουργούν στη Σύρο (Νεώριο Σύρου).

## Υποσημειώσεις


## Εξωτερικοί σύνδεσμοι
*Νεώριον Ναυπηγεία Σύρου

Κατηγορία:Ναυπηγική
Κατηγορία:Εξοπλισμός λιμένων
Γλυκά Νερά (αποσαφήνιση)

Με το τοπωνύμιο **Γλυκά Νερά** αναφέρονται τρεις περιοχές:

*Τα Γλυκά Νερά Αττικής: Προάστιο της Βόρειας Μεσογαίας στην Ανατολική Αττική, Ελλάδα.
*Τα Γλυκά Νερά Κωνσταντινούπολης: Εξοχικός συνοικισμός στη Κωνσταντινούπολη και
*Η Κοιλάδα Γλυκών Νερών: Κοιλάδα στις ασιατικές ακτές του Βοσπόρου.
Ανεμόσκαλα

thumb|150px|Ανεμόσκαλα
**Ανεμόσκαλα** χαρακτηρίζεται γενικά η ξύλινη και φορητή κλίμακα (σκάλα). Ειδικότερα στα πλοία η ανεμόσκαλα (ladder) φέρεται είτε στους ιστούς (κυρίως σε ιστιοφόρα πλοία) σε μόνιμη βάση, είτε σε ανέμη οπότε και είναι φορητή.

Η φορητή ανεμόσκαλα είναι από σχοινί με ξύλινες βαθμίδες ενδιάμεσα των οποίων φέρονται μεγαλύτερου μήκους βαθμίδες για την αποφυγή δίπλωσης όταν αυτή κρεμιέται στα πλευρά του πλοίου. Το μήκος της πρέπει να είναι όσο το ύψος εξάλων, δηλαδή περίπου το ύψος του κυρίου καταστρώματος από την επιφάνεια της θάλασσας, όταν το πλοίο είναι άφορτο και χωρίς πρόσθετο έρμα.

Οι ανεμόσκαλες χρησιμοποιούνται κυρίως στα εμπορικά πλοία για την μέτρηση του βυθίσματος στη πλώρη, στο μέσον, και στη πρύμνη όταν αυτό είναι αδύνατον από προβλήτα (π.χ. σε αγκυροβόλιο ή σε ναύδετο), στη πρόσδεση του πλοίου σε ναύδετο, σε εργασίες συντήρησης κ.α.
*Οι ανεμόσκαλες στο πλοίο ανήκουν στα "εφόδια καταστρώματος".
## Είδη ανεμόσκαλας
Από το αντικείμενο χρήσης της, η ανεμόσκαλα διακρίνεται κυρίως σε μόνιμη και φορητή και ειδικότερα σε:
# Ανεμόσκαλα ιστίων: μόνιμη που φέρεται σε ιστιοφόρα.
# Ανεμόσκαλα λεμβούχου: κυρίως σε πολεμικά πλοία.
# Ανεμόσκαλα μέτρησης: η κοινή των πλοίων
# Ανεμόσκαλα σωσίβιας λέμβου: που φέρεται αναδιπλωμένη μόνιμα στο κατάστρωμα των σωσιβίων λέμβων, ανά μία για κάθε λέμβο και σε
# Ανεμόσκαλα πλοηγού (pilot ladder): Δια της οποίας ανέρχεται και κατέρχεται ο πλοηγός

## Χρήση
[thumb|right|280px|Χρήση "'''ανεμόσκαλας πλοηγού'''" από [Πλοηγός|Πλοηγό στον προλιμένα του Πειραιά]]
*Η κάθοδος - άνοδος σε ανεμόσκαλα θέλει ιδιαίτερη προσοχή όταν αυτή δεν ακουμπάει στα πλευρά του πλοίου, η οποία και γίνεται κρατώντας μόνο το ένα σχοινί από τα δύο, όπου και φέρνοντάς την ανάμεσα στους μηρούς επιχειρείται η άνοδος κάθοδος πατώντας με τις φτέρνες τις βαθμίδες, (το δεξί πόδι από δεξιά και το αριστερό από αριστερά), της ανεμόσκαλας.
*Ιδιαίτερη προσοχή απαιτείται ακόμη όταν επιχειρείται κάθοδος - άνοδος σε ανεμόσκαλα σε θαλάσσια περιοχή με έντονο ρεύμα (π.χ. ποτάμιο λιμένα ή δίαυλο) ή με παρουσία σαρκοφάγων ιχθύων, όπου ο επιχειρούμενος τη χρήση της θα πρέπει επιπρόσθετα να είναι προσδεμένος με σχοινί ασφαλείας.
*"Εν κινήσει" του πλοίου δεν επιτρέπεται χρήση ανεμόσκαλας, εκτός εκείνης του Πλοηγού.

## Εξωτερικοί σύνδεσμοι
* 
* 

Κατηγορία:Πλοίο
Επιθεωρητής Κλουζώ

Ο **Επιθεωρητής Ζακ Κλουζό**    (Inspector Jacques Clouseau) είναι φανταστικός χαρακτήρας και πρωταγωνιστής της σειράς ταινιών του *[[Ο Ροζ Πάνθηρ|Ροζ Πάνθηρα]]*. Τον ρόλο έχουν υποδυθεί οι ηθοποιοί Πίτερ Σέλερς, Άλαν Άρκιν, Ρότζερ Μουρ και Στιβ Μάρτιν. Στις ταινίες είναι ένας γκαφατζής επιθεωρητής (αργότερα αρχιεπιθεωρητής) της Γαλλικής Ασφαλείας (Sûreté) του Παρισιού, που είναι σε αναζήτηση του πολύτιμου διαμαντιού «Ροζ Πάνθηρας».

## Παραπομπές

Κατηγορία:Κινηματογραφικοί χαρακτήρες
Δήμος Μυγδονίας

Ο **Δήμος Μυγδονίας** ήταν δήμος του νομού Θεσσαλονίκης που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ωραιοκάστρου. Βρισκόταν στον Νομό Θεσσαλονίκης πολύ κοντά στο πολεοδομικό συγκρότημα της Θεσσαλονίκης. Είχε πληθυσμό 7.239 κατοίκους. Η έδρα του δήμου βρισκόταν στη Λητή.

Στον δήμο περιλαμβάνονταν οι οικισμοί :

*Δ.δ. Λητής [ 3.030 κάτοικοι]
** Λητή [ 2.841 κάτοικοι]
** Ανθούπολη (τ. οι Ανθόκηποι) [ 190 κάτοικοι]
*Δ.δ. Δρυμού Δρυμός [ 2.487 κάτοικοι]
*Δ.δ. Μελισσοχωρίου  (Μελισσοχώρι) [ 1.722 κάτοικοι] 

Η ιστοσελίδα του Δήμου είναι https://web.archive.org/web/20100124034000/http://www.dimos-mygdonias.gr/

## Παραπομπές


Μυγδον
Τριμελές Πρωτοδικείο

Το **Τριμελές Πρωτοδικείο** ή **Πλημμελειοδικείο** είναι ποινικό δικαστήριο της Ελλάδας, που λειτουργεί άλλοτε ως πρωτοβάθμιο και άλλοτε ως δευτεροβάθμιο. Συγκροτείται από έναν Πρόεδρο Πρωτοδικών ως πρόεδρο, και σε περίπτωση κωλύματός του από τον αρχαιότερο Πρωτοδίκη, και δύο Πρωτοδίκες ως μέλη ή έναν πρωτοδίκη και έναν ειρηνοδίκη ή πάρεδρο πρωτοδικείου, σε περίπτωση κωλύματος ενός από τους πρωτοδίκες. Στην έδρα του ακροατηρίου κάθεται στο κέντρο αυτής ο Πρόεδρος, δεξιά αυτού ο αρχαιότερος Πρωτοδίκης και αριστερά του ο νεότερος. Όταν συμμετέχει, ως άνω, Ειρηνοδίκης ή Πάρεδρος Πρωτοδικείου, αυτοί κάθονται πάντα αριστερά του. Ο νεότερος της σύνθεσης Δικαστής ψηφίζει πάντα πρώτος για τη λήψη της απόφασης και τελευταίος ο Πρόεδρος. Η διάσκεψη για τη λήψη της απόφασης είναι μυστική, χωρίς τη συμμετοχή του Εισαγγελέα της έδρας.

Σε πρώτο βαθμό δικάζει πλημμελήματα, για τα οποία ο νόμος προβλέπει κατώτατη ποινή τουλάχιστον ενός έτους και άλλα πλημμελήματα, τα οποία λόγω σπουδαιότητας ο νόμος υπάγει κατ' εξαίρεσιν στην αρμοδιότητά του, καθώς επίσης και τα πταίσματα που τέλεσαν Δικαστές και Δικηγόροι. Σε δεύτερο βαθμό, δικάζει εφέσεις, κατά αποφάσεων του Μονομελούς Πρωτοδικείου. Οι αποφάσεις του προσβάλλονται με ένδικα μέσα, ανάλογα με το αν δικάζει πρωτοδίκως ή κατ' έφεσιν. Οι αποφάσεις που εκδίδει ως πρωτοβάθμιο δικαστήριο προσβάλλονται με έφεση, ενώπιον του Τριμελούς Εφετείου Πλημμελημάτων, ενώ οι αποφάσεις που εκδίδει κατ' έφεσιν, προσβάλλονται με αίτηση αναίρεσης ενώπιον του Αρείου Πάγου.

Κατηγορία:Δικαστικές αρχές